Ինչպես թվում է, Հայաստանի սուղ հնարավորությունների ու նրա բազմակողմանի կապերի արդյունավետ զսպման հնարավորությունների մասին եղած պատկերացումները խիստ չափազանցված են: Արեւմուտքի եւ Ռուսաստանի միջեւ առանձնապես տարաձայնություններ չկան Հայաստանի ռազմաքաղաքական դերի շուրջ: Այդ մասին քանիցս հայտարարել են ՆԱՏՕ-ի, ԱՄՆ-ի ու Եվրամիության ներկայացուցիչները, որոնք Ռուսաստանի հետ Հայաստանի հարաբերություններում որեւէ խնդիր չեն տեսնում: Եվ դրանում ոչ մի անորոշություն չկա: Հայաստանի դերը՝ որպես Թուրքիայի եւ Ադրբեջանի ծավալապաշտական նկրտումները զսպող գործոն, լիովին պարզ է ինչպես Արեւմուտքի, այնպես էլ Ռուսաստանի եւ Իրանի համար: Այստեղ բոլոր այդ ատյաններում լուրջ տարաձայնություններ չեն կարող լինել: Թուրքիան չափից մեծ խնդիր է դառնում տարածաշրջանային եւ արեւմտյան տերությունների համար: